Jekk tinsab fuq dieta, żgur li din ir-riċetta ma tgħoddx għalikJ Biex tevita l-kaloriji li jkompli jtella' l-qali f'ħafna żejt, tista' ssajjar id- doughnuts fil-forn. Din il-verżjoni titlob l-użu ta' riċetta li mhix dik mogħtija hawn taħt. Nota: Dejjem uża butir mingħajr melħ għar-riċetti tal-ħelu bil-ħmira. Qatt tuża marġerina. 300g ħalib fietel bajda mħabbta… importanti li ma tkunx kiesħa mill-friġġ mgħarfa ħmira instant yeast kuċċarina melħ ftit trab tal-kannella żejt għall-qali Qiegħed il-ħalib fietel ġo skutella. Żid kuċċarina zokkor, il-ħmira u 50g mid-dqiq miegħu u ħawwad tajjeb. Għatti bl-i stretch and seal u poġġi t-taħlita f'post sħun biex titla'. Għarbel il-bqija tad-dqiq ġo skutella kbira. Żid il-butir u ħaddem sakemm it-taħlita tiġi qisha frak. Żid il-melħ, 50g zokkor u ftit trab tal-kannella u ħawwad tajjeb. Żid it-taħlita tal-ħmira u l-bajda mħabbta. Ħaddem tajjeb għal mhux anqas minn 10 minuti sakemm tifforma għaġina li tkun ratba u elastika. Erġa' qiegħed l-għaġina fl-iskutella. Għattiha bl-i strech and seal u ħalliha f'post sħun għal madwar siegħa, jew sakemm tara li telgħet id-doppju fid-daqs. Roxx ftit dqiq fuq il-mejda tal-kċina, neħħi l-għaġina mill-iskutella u ħaddimha għal 5 minuti. Jekk se tagħmel id- doughnuts fl-għamla ta' ċrieki, iftaħ l-għaġina bil-lembuba. L-għaġina ma tridx tkun irqiqa. Ikun aħjar jekk ikollok cutter bil-forma tal-qagħaq. Jekk m'għandekx, uża żewġ cutters : waħda kbira u l-oħra żgħira. L-ewwel aqta' dawra bil- cutter il-kbira u mbagħad neħħi n-nofs b'dik żgħira. Jekk tippreferihom fil-forma tradizzjonali tagħhom, qishom blalen żgħar, aqsam l-għaġina fi 12-il ballun żgħir. Qiegħed id- doughnuts fuq pjanċa midluka biż-żejt. Poġġihom 'il bogħod minn xulxin biex ma jeħlux meta jikbru. Qiegħed id-dixx f'post sħun għal 20 minuta biex jikbru. Saħħan iż-żejt tajjeb. Biex tkun taf jekk saħanx biżżejjed, agħmel biċċa ħobż żgħira fiż-żejt. Din għandha tieħu kulur dehbi fi 30 sekonda. Bil-mod u bil-galbu ibda aqli għal 3 minuti. B'ħafna attenzjoni dawwar id -doughnuts u kompli aqli min-naħa l-oħra. IMPORTANTI ĦAFNA: Ftakar li ż-żejt ikun jagħli! QATT U QATT tħalli l- kazzola fuq in-nar u titlaq! QATT U QATT tħalli t-tfal ħdejk int u taqli! Tella' d -doughnuts miż-żejt, qattarhom tajjeb u poġġihom fuq karta tal-kċina sakemm jinxtorob iż-żejt kollu. Ferrex il-bqija taz-zokkor fuq platt ċatt. Gerbeb id- doughnuts ġo fih kif ikunu għadhom sħan. Jekk għamilthom f'forma ta' ballun, tista' taqsamhom u timlihom bil-ġamm jew krema wara li jkunu kesħu.